Johann Ludwig Luberas von Pott

Johann Ludwig von Pott, Luberasi vabahärra (ka Pott von LuberasFriedrich August Wilhelm Wenck (1788), Codex juris gentium: recentissimi, e tabulariorum exemplorumque fide dignorum monumentis compositus...continens diplomata inde ab A. MDCCXXXV usque ad A. MDCCLXXII., lk. 36; Иоганн Людвиг (Любрас) Люберас-фон-Потт; 7. August 1687 – 16. August 1752) oli Vestfaalist pärit Venemaa riigitegelane ja sõjaväelane (insenerikorpuse kindral en chef). Ta oli Tallinna sadama, Paldiski sadama ning Kroonlinna kanali ehitaja.

Ta oli Eesti- ja Liivimaal asunud Kaarli, Koigi, Kriimani (Brinkenhof), Kokmuiža, Silwegen'i ja teiste mõisate pärushärra.

Elukäik
Johan Ludwig Pott von Luberas sündis Tallinnas 7.8.1687. Tema isa oli Saksamaal sündinud major Christian Ludwig von Luberas ja ema Rootsi aadlik Margareta Elisabet Svanlood.Kirchenbuch: Verzeichnis der Getauften 1666-1706. TLA.237.1.22; 1666-1724, pildid 5, 36.

Pott alustas teenistust Rootsi sõjaväes, kuid 1700. aastal Narva lahingu ajal deserteerus Rootsi sõjaväest ning astus Peeter I sõjaväkke. Vürst Golitsõni alluvuses võttis ta Liivimaal osa sõjategevusest Rootsi vägede vastu. Pärast Eestimaa vallutamist Venemaa vägede poolt määrati Pott 1714. aastal kavandama Tallinna sadama arendamist sõjasadamaks.Tallinna sadam 18.saj.

Pärast uute riigihaldusasutuste kolleegiumite moodustamist Venemaal oli ta kuni 1722. aastani mäekolleegiumi asepresident. Pärast Uusikaupunki rahu sõlmimist Rootsiga 1721. aastal juhendas ta Paldiski sadama väljaehitamist ning Balti laevastiku baasiks muutmist. 1723. aastal koostas ta Soome lahe kaardi.Зеркало мира. Пять веков географического атласа.Kaardi pilt 1727 ehitas ta bastionaalfordi Naissaarel kindlustustööde polkovniku (полковник от фортификации) auastmes. Samal aastal ülendati kindralmajori auastmesse ning allutati otsesele Ülemsalanõukogule.

1731. aastal lõpetati Paldiski sadama ehitustööd ning Pott saabus tagasi Peterburi, kus määrati maaväe kadetikorpuse asedirektoriks (Сухопутныи шляхетски кадетски корпус). Sellel ametipostil töötas ta 1734. aastani. 1733. aastal saadeti ta feldmarssal Peter von Lacy alluvusse Poolasse, kus ta juhendas maaväeüksusi. Kuna ta keeldus allumast Burchard Christoph von Münnichi käskudele, anti ta sõjakohtu alla. Sealt pääses ta karistuseta tänu uue ülemjuhataja keisrinna Anna Ivanovna soosiku Karl Gustav von Löwenwolde kaitsele. Pärast tagasitulekut Poolast tegeles Narva kindluse kindlustustöödega.

19. jaanuaril 1739 anti talle kindral-porutšiku auaste, 23. jaanuaril kindralleitnandi auaste ning ta suunati Kroonlinna, Viiburi ja Käkisalme kindlustustöödele, millega tegeles ka järgnevatel aastatel.

20. märtsil 1741 pärast Burchard Christoph von Münnichi errusaatmist seoses keisrinna Jelizaveta Petrovna võimuletulekuga, määrati ta Venemaa kõigi insenerikorpuste ja fortifikatsiooniküsimuste eest vastutama, 25. aprillil 1741 anti talle kindrali auaste.

1743. aastal, pärast järjekordset Vene-Rootsi sõda, osales Pott Venemaa delegatsiooni koosseisus Venemaa täievolilise ministri Rootsi ja Vene rahukonverentsil ja Turu rahu sõlmimiselFreds-Fördrag emellan Sverige och Ryssland i Åbo den 7 Augusti 1743, mille eduka läbiviimise eest talle kingiti kaks mõisa Liivimaal.

Aastail 1744–1745 oli ta Venemaa saadik Rootsis Stockholmis. Tema Rootsi tausta tõttu (isa oli Rootsi ohvitser ja ta ise oli samuti üles kasvanud Rootsis) ei peetud teda usaldusväärseks esindama Venemaad ning üritama takistada Prantsusmaa ja Preisimaa poolseid läbirääkimisi Venemaa-vastase koalitsiooni moodustamiseks. Venemaa kantsleri Aleksei Bestužev-Rjumini tegevuse tulemusena asendati ta uue saadikuga.

Pärast Venemaale tagasitulekut 1746. aastal jätkas ta ehitustegevust ning lõpetas Kroonlinna kanali ehituse, mille eest autasustati Püha Andrease ordeni ja 15 000 rublaga.

Tõenäoliselt Anthony Rabe valmistatud Johann Ludwig von Potti vappepitaaf asub Tallinna Toomkirikus.Kultuurimälestiste Riiklik register

Autasud
1740 Püha Aleksander Nevski orden
1752 Püha Andrease orden

Viited

Kirjandus
Heino Gustavson. "Tallinna vanemad merekindlused". Olion. Tallinn 1994. Lk 14, 16–18. ISBN 5460001285

Välislingid
МОРСКИЕ УКРЕПЛЕНИЯ РЕВЕЛЬСКОГО ВОЕННОГО ПОРТА за первые 100 лет его существования 1720— 1820гг
Знакомый, но неизвестный город. Paldiski sadamaehitistest vene keeles

Kategooria:Rootsi sõjaväelased
Kategooria:Venemaa sõjaväeinsenerid
Kategooria:Venemaa keisririigi kindral en chef´id
Kategooria:Püha Andreas Esmakutsutu ordeni kavalerid
Kategooria:Püha Aleksander Nevski ordeni kavalerid
Kategooria:Sündinud 1687
Kategooria:Surnud 1752